Credo nizeno-costantinopolitan o gran Credo

Credo nizeno-costantinopolitan o gran Credo
I crëii te n Dî su,
Pere onipotënt, che à cherié le cil y la tera,
döt ći ch’i odun y ne n’odun.
I crëii te n Signur su, Gejù Crist,
Fi su de Dî,
nasciü dal Pere dan da düć i secui.
Dî da Dî,
lominus da lominus,
dër Dî da dër Dî.
Generè y nia cherié,
dla medema sostanza dl Pere.
Tres ël él gnü cherié döt cant.
Por nos y por nosta salvëza él gnü dal cil.
Por opra dl Spirit Sant s’àl fat ćern
tl gremo dla Viria Maria
y é gnü porsona umana.
Al é gnü metü söla crusc por nos
sot a Pontius Pilatus;
al é mort y é gnü sopolì
y le terzo dé él ressorì, do les Scritöres.
Al é jü sö al Cil y sta sentè a man dërta dl Pere.
Al gnarà tla gloria a iudiché i vis y i morć,
y so rëgn n’arà mai na fin.
I crëii tl Spirit Sant che é Signur y dà la vita,
y vëgn dal Pere y dal Fi. 
Cun le Pere y le Fi vëgnel adorè y glorifiché.
Al à baié por boćia di profeć.
I crëii tla Dlijia:
öna, santa, catolica y apostolica.
I reconësci n bato su por le pordonn di pićià
y aspeti la ressoreziun di morć
y la vita dl ater monn. Amen.

Categoria:Religion